הוועדה המיוחדת לזכויות הילד, כנסת 19, פרוטוקול מספר 60, 2014-05-27 11:00

אורלי לוי אבקסיס: אני מודה לכם בני הנוער.

אורלי לוי אבקסיס: דיבר קודם דוקטור יצחק קדמן על הנושא המעורבות.

אורלי לוי אבקסיס: הועדה שמה לדגל להקשיב, להיות לכם במה שבה תוכלו להביע את עצמכם, היום תוכלו לעלות לסדר נושאים שחשובים לכם.

אורלי לוי אבקסיס: במסגרת הדברים הללו אני שמחה לפתוח את הועדה המיוחדת לזכויות הילד.

אורלי לוי אבקסיס: התאריך, 27.5.14, כ"ז באייר תשע"ד.

אורלי לוי אבקסיס: הנושא שאותו הצעתם הוא נושא שחשוב לכם מאוד לדבר עליו.

אורלי לוי אבקסיס: אבקש לומר לכם עוד משהו, בנושא יש המון המון היגיון.

אורלי לוי אבקסיס: בבקשה שלכם יש המון היגיון.

אורלי לוי אבקסיס: יש פחות היגיון, לפחות את ההיגיון שאני ניסיתי למצוא, והוא ההבדל בין גיל זכות הבחירה בבחירות המוניציפאליות לבין גיל זכות הבחירה לכנסת.

אורלי לוי אבקסיס: ניסיתי להבין את הדברים גם עם ורד היועצת המשפטית שלנו, להבין מהו הרציונל שעומד מאחורי שני החוקים הללו.

יעקב מרגי: אני אוכל לומר מבלי להוריד להם את המוטיבציה, זה בכלל לא שיקול ענייני.

יעקב מרגי: הבקשה היא דבר מתבקש.

יעקב מרגי: השיקולים שהנחו בחוק הם לא עניינים, אלו שיקולים פוליטיים שמא השינוי יטיב עם מגזר כזה או אחר.

יעקב מרגי: נקודה.

אורלי לוי אבקסיס: לא נותר לי אלא להקשיב ולהנהן ולהגיד 'אתה צודק'.

אורלי לוי אבקסיס: אם אנחנו מסתכלים הן על החוק הפלילי והן על האחריות של בני הנוער – יש חלוקה מסוימת, גילאי 14, 15,17 – אין חלוקה שהיא חלוקה טוטאלית.

אורלי לוי אבקסיס: כלומר, מגיל כזה עד גיל כזה.

אורלי לוי אבקסיס: אין היגיון.

אורלי לוי אבקסיס: כשאנחנו מנסים להבין אם אותו ילד שעליו אנחנו סומכים שבגיל 17 הוא בעל מחשבה עצמאית כשהוא בוחר את המנהיג המקומי שלו – תחשבו שדווקא בבחירות לרשויות המקומיות הציבור המקומי, קל וחומר בני הנוער, מושפעים יותר.

אורלי לוי אבקסיס: בני הנוער כביכול יכולים להוות קהל שאיזה מועמד יכול לעשות אינטריגות מסוימות, יכול לעשות אותו כעין בוחר שבוי.

אורלי לוי אבקסיס: יש גם מחויבויות אישיות, הכרות אישית – כאן אולי אנחנו יכולים לאבד את עצמאותו של אותו נער.

אורלי לוי אבקסיס: אבל כאשר מדברים על הבחירות לכנסת, כאן יש יותר ביטחון שהשיקול יעשה יותר ענייני.

אורלי לוי אבקסיס: לכן הדבר מוסיף על הדברים שאמר חבר הכנסת יעקב מרגי, על כל כך שבימים בו התקבל התיקון השיקול היה שיקול פוליטי.

אורלי לוי אבקסיס: לפני שנתחיל בדיון ניתן ליועצת המשפטית לתת בקצרה תמונת מצב לגבי הגילאים כדי שנוכל להבין.

אורלי לוי אבקסיס: לאחר מכן אתן לכם בני הנוער להשמיע.

אורלי לוי אבקסיס: בבקשה ורד.

<ורד קירו-זילברמן: תודה.

<ורד קירו-זילברמן: ארצה לעגן את דבריה של יושבת הראש בנוגע לחקיקה.

<ורד קירו-זילברמן: לפני הדיון הזה בדקנו את דברי החקיקה השונים שמדברים על המשמעות הגילאים מוטלת אחריות על בני נוער.

<ורד קירו-זילברמן: כמו שאמרה היושבת הראש לא מצאנו איזה נוסח אחד משדבר על גיל 18 כגיל שממנו בגרות ואילך.

<ורד קירו-זילברמן: אנחנו מדברים על הבחירות לכנסת שמגיל 18 והבחירות לרשויות המקומיות ולמועצות אזוריות מגיל 17.

<ורד קירו-זילברמן: אם זה "חוק עבודת נוער" שעליו יש לנו את הדיון הבא, שאומר שעד גיל 14 אסור להעסיק, מגיל 15 מותר ואז מגיל 16,17 יש הוראות שונות.

<ורד קירו-זילברמן: בגיל 17 ניתן להינשא - - - <קריאה:> כבר לא.

<ורד קירו-זילברמן: זה שונה.

<ורד קירו-זילברמן: נכון.

<ורד קירו-זילברמן: , היה שינוי.

<יצחק קדמן: רק ששכחנו לדרוש במקום זה את הזכות להצביע לכנסת.

<ורד קירו-זילברמן: בנושא של אחריות פלילית, למעשה מגיל 12 יש לילד אחריות פלילית.

<ורד קירו-זילברמן: מגיל 12 עד 14 יש גם איזו אבחנה.

<ורד קירו-זילברמן: רק בגיל 18 אומנם הוא כשיר לעמוד לדין, אבל האחריות הפלילית היא מגיל 18 והיא מתחילה הרבה קודם.

<ורד קירו-זילברמן: אנחנו רואים שלאורך כל דברי החקיקה יש לנו כל מיני דברים - - -

אורלי לוי אבקסיס: שלא נשכח את רישיון הנהיגה, זו אחריות מאוד גדולה, בגרות מאוד גדולה.

יעקב מרגי: תארי לעצמך שהיו מאפשרים לנהוג בגיל 17 בכביש עירוני ולא בכביש בין עירוני.

יעקב מרגי: זה בדיוק אותו דבר.

<ורד קירו-זילברמן: זה בחינת החקיקה.

<ורד קירו-זילברמן: כיועצת משפטית אמרתי, שככל שהחוק לא שם מסמרות על גיל מסוים השיקול באמת עובר להיות שיקול פוליטי, שיקול מקבלי ההחלטות, שיקול של מדינות יותר.

אורלי לוי אבקסיס: אתה היית פה כשזה עבר?

אורלי לוי אבקסיס: <קריאה:> בשנת 2001.

אורלי לוי אבקסיס: זה היה במועצה והרעיון היה לשים את הנושאים של נוער על סדר היום.

אורלי לוי אבקסיס: אז יש לנו עוד דרך.

אורלי לוי אבקסיס: כמו ששמתם לב אתם נמצאים במגרש ביתי לחלוטין.

אורלי לוי אבקסיס: אנחנו כמעט משוכנעים, אבל כדי להשאיר לכם את המרווח לומר את הדברים הבמה שלכם.

<גל יוסף: אני חושבת שנציג את עצמנו קודם.

<גל יוסף: החבר'ה כאן הם לא מה שאתם רגילים לראות פה.

<עדי רובין: אני יושבת ראש מועצת הנוער העירוני פתח תקווה.

<עדי רובין: אנחנו גוף שמייצג 24 אלף בני נוער בעיר.

<עדי רובין: יש כאן עוד כמה נציגים מתנועות הנוער שהתלוו אלינו היום.

<עדי רובין: הנושא השנתי שלקחנו השנה הוא נושא בעיית האלימות בארץ ובפתח תקווה.

<עדי רובין: היו לנו השנה מקרים מהם יצאנו לכנס "קול הנוער" שבו העלנו נושאים וחיפשנו פתרונות איך להפסיק את האלימות הזאת.

<עדי רובין: איך הנוער חושב שאפשר להפסיק את האלימות הזאת.

<עדי רובין: אנחנו עובדים עכשיו במרץ על הפקת יריד תעסוקה לנוער לקראת החופש הגדול.

<עדי רובין: במהלך הכנת היריד אנחנו נתקלים בקשיים בעניין העסקת בני נוער - - -

אורלי לוי אבקסיס: אולי את זה נשמור לדיון הבא?

<עדי רובין: אכן.

<עדי רובין: אנחנו מודים על ההזדמנות שנתינה לנו היום לעלות את הנושאים החשובים הללו בפני הוועדה.

אורלי לוי אבקסיס: ואנחנו מודים לכם על כך שאתם משתפים אותנו במה שמעניין אתכם.

<גל יוסף: באמת יש כאן חבר'ה מפתח תקווה, מהמועצה של פתח תקווה, נמצא כאן אבישי אברהם שהוא יושב ראש נוער וקהילה במועצה הארצית מחבל מודיעין.

<גל יוסף: קצת לעניין הורדת גיל הבחירה לכנסת לגיל 17.

<גל יוסף: כמו שאמרנו קודם, בשנת 2001 מועצת התלמידים והנוער הארצית הובילה תיקון חוק להורדת גיל הבחירה לרשויות המקומיות לגיל 17 באמצעות חבר הכנסת דני רווה.

<גל יוסף: משנת 2003 בני נוער מגיל 17 רשאים להצביע ברשויות המקומיות.

<גל יוסף: חשבנו על הרעיון של גם להורדת גיל הבחירה לכנסת לגיל 17.

<גל יוסף: במבחן הזמן ראינו שזה עובד.

<גל יוסף: אם תסתכלו בקמפיינים לבחירות לרשויות המקומיות, אפשר לראות שיש התייחסות הרבה יותר רחבה לבני נוער מצד חברי מועצה וראשי ערים.

<גל יוסף: יש פאנלים בבתי הספר ויש ערנות של בני נוער שגם התפקדו ועבדו.

<גל יוסף: השיחה היומית הייתה רק בחירות, בחירות ובחירות.

<גל יוסף: שנית, אנחנו באמת חושבים שבן נוער בגיל 17 שיכול לנהוג ויכול להתמיין ליחידות עלית בצה"ל ויכול לפתור בגרויות, והעיד במשפט ויכול לפתוח חשבון בנק ויכול לעמוד לדין, הוא יכול גם לבחור מי יהיה המנהיג שלו.

<גל יוסף: אנחנו באמת חושבים שהוא מספיק כשיר לבחור מי יהיה המנהיג שלו.

<גל יוסף: מעבר כך, אנחנו רואים את הצורך הזה בתוך בית הספר בשיעורי האזרחות.

<גל יוסף: אנחנו מרגישים ששיעורי האזרחות בבתי הספר היום הם מאוד לא רלוונטיים ולא משמעותיים בשבילנו.

<גל יוסף: אנחנו לומדים את אותו חומר בכיתה ט', בכיתה י' ובכיתה יא'.

<גל יוסף: זה מאוד טכני.

<גל יוסף: זאת הזדמנות לנו כבני נוער ליישם ולעשות אזרחות פעילה, לצאת ולבחור וגם להכניס אקטואליה.

<גל יוסף: זה יחייב את המערכת להכין אותנו לבחור כי אנחנו תחת חסותה של מערכת החינוך.

<גל יוסף: הם יהיו חייבים לשדרג את השיעורים האלה ולעשות אותם הרבה יותר משמעותיים עבורנו ולא רק עוד שתי יחידות לבגרות.

<גל יוסף: זה משהו שמאוד חשוב.

<גל יוסף: אלו הטיעונים המרכזיים.

<גל יוסף: אם יש שאלות נשמח לענות.

אורלי לוי אבקסיס: כעת אומרת לי היועצת המשפטית שיש מפלגות שבהן גיל ההתפקדות הוא 17.

אורלי לוי אבקסיס: זה אומר שאתה בוחר את הנציגים שלך לכנסת, אבל אחר כך אתה לא יכול לבחור בהם לכנסת - - -

<גל יוסף: האבסורד שמגיעים פאנלים של מתמודדים לבתי ספר ומציגים את המצע שלהם, אבל הם בכלל לא יכולים לבחור.

אורלי לוי אבקסיס: יותר מזה, אוכל לומר שבאמצעי התקשורת מנסים לצפות את מגמת הבחירות לכנסת על ידי מדגמים שהם עורכים בבית הספר.

אורלי לוי אבקסיס: כביכול הוא צופה תוצאות.

אורלי לוי אבקסיס: שאלה לי אלכם.

אורלי לוי אבקסיס: יש כאן תמימות דעים בנושא הזה?

<גיל לנדאו: סגנית יושבת ראש מועצת הנוער פתח תקווה.

<גיל לנדאו: אני חייבת לציין שאתמול הייתה לנו מליאה בפתח תקווה לגבי הנושא הזה.

<גיל לנדאו: בכל זאת אנחנו גוף דמוקרטי, מועצה, ואנחנו רוצים לשמוע דעות.

<גיל לנדאו: יש הסכמה מאוד רחבה גם במועצה בפתח תקווה וגם בתוך המועצה הארצית שהיא מועצה רחבה יותר.

<גיל לנדאו: אני מצטרפת לטיעונים שגל ציינה כאן.

<גיל לנדאו: את נותנת לנער להחזיק הגהה בידיים ולהיות אחראי על חיי אנשים, אבל לבחור את המנהיג שלו הוא לא יכול.

<גיל לנדאו: מה עוד, אנחנו שולחים אותם לצבא, המדינה שולחת אותם לצבא בגיל 18 ואחרי זה הם יוצאים לעולם עם דעות ועמדות, אבל לפני, אם הם היו עושים את הבחירה הזאת, אני מאמינה שאם הם היו עושים את הבחירה השנייה לכנסת היא בחירה מתוך למידה, הם לומדים ומשכילים - - -

אורלי לוי אבקסיס: בואו נעשה את הטעויות בגיל 17 כדי שאחר כך נתקן אותם.

<גיל לנדאו: לא טעויות.

<גיל לנדאו: בואו נלמד, בואו ניתן הכנה מתאימה.

אורלי לוי אבקסיס: יש לי בבית ילדה שהיא עוד מעט בת 14, היא כל כך דעתנית.

אורלי לוי אבקסיס: אני אומרת לכם שבגיל 17 תהייה לה לא רק מחשבה עצמאית, היא גם תנסה לשכנע אותי למה דעתה טובה משלי.

<גיל לנדאו: אני מתחברת למה שיצחק קדמן אמר, הנוער היום מעורב בזירה הפוליטית.

<גיל לנדאו: הוא יודע, הוא מבין - - -

אורלי לוי אבקסיס: הוא מקבל אינפורמציות, הוא שומע - - -

<גיל לנדאו: ויש לו את הזכות ללכת להצביע במערכת הבחירות.

אורלי לוי אבקסיס: שלום חבר הכנסת משה מזרחי, חבר הוועדה.

אורלי לוי אבקסיס: אנחנו מברכים אותך שאתה מצטרף לדיון.

אורלי לוי אבקסיס: אנחנו דנים מהו ההיגיון ובצעם חוסר ההיגיון שבני נוער בגילאי 17יכולים לבחור את המנהיג המקומי שלהם לרשויות המוניציפאליות, בין אם לבחירות המקומיות או האזוריות, אבל כשמדובר בבחירות לכנסת רף הגיל עולה, שם זה משתנה.

אורלי לוי אבקסיס: אני הבנתי שבחלק מהמפלגות ההתפקדות היא מגיל 17.

אורלי לוי אבקסיס: לכן אנחנו מגלים חוסר היגיון מובנה או שזה היה שיקול פוליטי.

אורלי לוי אבקסיס: זה שמישהו קידם את זה, זה בסדר, זה שהממשלה אישרה, כנראה שהיה כאן הרכב מסוים שהיה לו אינטרס שזה יעבור.

אורלי לוי אבקסיס: צריך לנסות ולראות האם יש משהו בסיס ההחלטה שנאחז בנתונים מסוימים, בחשש מסוים – את זה לא הצלחנו למצוא.

<גל יוסף: אני אוכל לומר, אנחנו עשינו את הבדיקה הזאת.

<גל יוסף: אנחנו גם שומעים את התלונה 'בני נוער הם יותר קיצוניים, הם לא יודעים, וקל לקנות אותם'.

<גל יוסף: את זה אנחנו שומעים כל הזמן.

<גל יוסף: ערכנו בדיקה וראינו שבני נוער בין גיל 17 לבין 18, יתנו בין 3 ל- 4 מנדטים ביחד.

<גל יוסף: זה אומר שאנחנו לא הולכים לשנות את המפה הפוליטית ואנחנו לא הולכים לגרום למפלגה - - -

משה מזרחי: 3, 4 מנדטים היום זה לשנות.

<גל יוסף: לא כולם יצביעו למפלגה אחת.

<גל יוסף: ההשפעה של הבחירה על הנוער והתחושה שתהייה לנוער,היא" 'הלכתי ובחרתי, אני מרגיש יותר משמעותי ואחריות על מה שקורה במדינה שלי.

<גל יוסף: ובכלל כמה שאני אלמד לפני, כי לא יתנו לי לבחור בלי להבין כלום'.

<גל יוסף: היום יש בני נוער בכיתה ח' ו-ט' ואפילו י' שלא יודעים אפילו מה זה אומר גוש ימין וגוש שמאל.

<גל יוסף: הם לא יודעים, הם לא יודעים מיהו יושב הכנסת, הם לא יודעים כל כך הרבה דברים בסיסיים.

<גל יוסף: זה משהו שלא יתכן.

אורלי לוי אבקסיס: בעצם את אומרת שברגע שנוריד, אם וכאשר זה יתאפשר, את גיל הבחירה לכנסת לגיל 17, זאת אומרת שכל המערכת תתכוונן לכך.

אורלי לוי אבקסיס: ייתנו לכם את ארגז הכלים גם להיות ביקורתיים, גם לצפות ולהבין את המסרים.

אורלי לוי אבקסיס: למשל כשאנחנו רואים פרזנטור שמעביר לנו איזו אג'נדה מסוימת, נוכל גם ולדעת להבין בתוך הניואנסים הקטנים איפה זה.

<גל יוסף: למה להאמין?

<גל יוסף: להיות ביקורתי, לדעת מתי מוכרים לך ספין.

<גל יוסף: זה אפשרי.

<גל יוסף: אני מוכרחה לומר שאתם עושים את זה נהדר בתחומים אחרים.

משה מזרחי: במה להאמין את מחליטה.

משה מזרחי: הם מציעים לך במה.

<גל יוסף: אם נהייה אמיתיים, אני יכולה לומר שהקרקע כרגע לא מוכנה.

<גל יוסף: אם נוריד את גיל הבחירה לגיל 17, אנחנו לא נוכל לעשות את הבחירות מחר.

אורלי לוי אבקסיס: איך זה קורה ברשויות המקומיות?

אורלי לוי אבקסיס: כולם יכולים להרים יד ולהשתתף.

אורלי לוי אבקסיס: חשוב לנו לשמוע אתכם.

<עדי רובין: ברשויות המקומיות אוכל לספר שבמערכת הבחירות הקודמת, למשל בפתח תקווה וברשויות האחרות המתמודדים פונים לנוער או עושים בשבילם פרויקטים.

<עדי רובין: הם עושים את הדברים הכי קטנים, הם באים לבית הספר לדבר איתם אחרי שהם יוצאים, עושים פרויקטים בקיץ.

<עדי רובין: אני יכולה להשוות למערכת הבחירות הקודמת שהייתה, שאז אחוז הפרויקטים שהיו לנוער היה נמוך בהרבה.

אורלי לוי אבקסיס: כשאתם תהיו כוח אלקטוראלי אז גם ישקיעו בכם.

<קריאה: בפתח תקווה קרוב ל-4 מנדטים הצליחו להכניס של מועמדים שבחרו בהם.

<עדי רובין: המתמודדים לכנסת יהיו חייבים להשקיע בנוער תחת הכותרת של הנוער.

<עדי רובין: אומרים מה ההבדל בין גיל 17 ל-18, זה שנה.

<עדי רובין: זה לא נכון, כי אז הם פונים לנוער בתור בני נוער, הם צריכים להשקיע בנו כבני נוער עוד כשאנחנו תחת המערכת.

<עדי רובין: הם צריכים להשקיע בכולם וגם בנוער הזה.

<עדי רובין: הנוער היום דורש אחריות.

<עדי רובין: הנוער מתבגר בצורה מהירה, הנוער נהייה אחראי ורציני יותר, הוא רוצה את האחריות הזאת.

<עדי רובין: הוא רוצה להשפיע על מה שקורה במדינה שלו.

אורלי לוי אבקסיס: הבנו, לפחות מהסקירה של היועצת המשפטית ואחת הטענות שהעלו המתנגדים, בדרך כלל משרדי הממשלה פנים וחינוך, הם טוענים שזה יביא לכניסת תעמולת בחירות מאסיבית לבתי הספר בזמן הלימודים.

אורלי לוי אבקסיס: מה תגיבו לזה?

<גל יוסף: זה תלוי במשרד החינוך שיכול להגביל תעמולת בחירות בבתי ספר.

אורלי לוי אבקסיס: את אומרת שהמפתחות אצלם.

אורלי לוי אבקסיס: הם יכולים לאפשר שער פתוח או לא.

<יצחק קדמן: הם עושים את זה היום, הם באים לתוך בתי הספר.

<יצחק קדמן: קראתי לכם ולא בפעם הראשונה, לא לשתף פעולה עם המשחק הזה.

<יצחק קדמן: אתם צריכים לומר 'אתם רוצים להיכנס לבית הספר?

<יצחק קדמן: תנו לנו גם זכויות אחרת תישארו בחוץ'.

<הדרה רוזנבלום: התנאי הוא שאתה לא יכול להביא רק אחד.

<גל יוסף: הוא אומר שאנחנו לא ניתן להם להיכנס.

<הדרה רוזנבלום: אתה חייב להביא את כל הצדדים.

<יצחק קדמן: ראשית אני חושב שהוועדה צריכה לקחת על עצמה ליזום את החוק ולחוקק את החוק שיאפשר זכות בחירה מגיל 17.

<יצחק קדמן: אין שום סיבה בעולם למנוע מבני 17 להצביע ולהשתתף בבחירות.

<יצחק קדמן: כשאני מעלה את זה בכל מיני מקומות מעלים לי את הטענה המגוחכת 'בני נוער לא מספיק בשלים כדי להבין במשחק הפוליטי'.

<יצחק קדמן: אמרתי לכל מי שאומר את זה, 'אני מוכן שיהיה כתוב שלפני השתתפות בבחירות יהיה מבחן, אבל גם למבוגרים'.

<יצחק קדמן: מבחן התפתחות פוליטית ונראה מי יעבור את המבחן בתוצאה יותר גבוהה.

<יצחק קדמן: מי שיהיה מעל 60 יוכל להשתתף.

<יצחק קדמן: בני הנוער תהיו רגועים, אתם תעברו את המבחן.

<בר: אני אוכל לומר לך שבני הנוער הם כל כך דעתניים.

<בר: <קריאה:> הוא יודע.

<יצחק קדמן: תגידי.

<בר: הדבר הזה ייתן לבני הנוער מעורבות בחברה ובחברה הפוליטית בפרט.

אורלי לוי אבקסיס: יספרו אתכם.

<עדי רובין: אני גם יכולה להוסיף, תמיד אומרים על החברה הישראלית שאנחנו לא מעורבים במה שקורה כאן, שאנחנו שאננים ולא איכפת לנו.

<עדי רובין: בבחירות האחרונות לרשויות המקומיות בין 85% ל- 96% היו פעילים - - -

אורלי לוי אבקסיס: עצרי לשנייה אחת, חלק מהטענות של המשרדים היו שהבחירות לרשויות המקומיות לא גרמו להצבעה של בני הנוער.

<יצחק קדמן: כי קודם זה אפס.

אורלי לוי אבקסיס: בדיוק, כי קודם זה היה אפס.

<גל יוסף: אנחנו בדקנו, היו בין 85% ל-96%.

אורלי לוי אבקסיס: אנחנו נוכל לבדוק את זה בהמשך.

אורלי לוי אבקסיס: עצם הטענה היא אבסורדית, כי כל עלייה אפילו באחוז אחד זו עלייה במאה אחוז.

<יצחק קדמן: הסיבה למה בכל זאת לא נותנים לבני נוער להשתתף בבחירות לכנסת נעוצה כבר בדברים שאמרו שפינוזה, הובס ודויד יום, כולם פילוסופים ידועים, הם הגדירו את המילה זכות בהגדרה 'זכות שווה כוח'.

<יצחק קדמן: ברגע שיש לך זכויות יש לך גם כוח ולהפך, אם יש לך כוח יש לך זכויות.

<יצחק קדמן: מה שסיפרתם על פתח תקווה יהיה נכון מחר על כל הארץ, אם יתנו לבני הנוער להשתתף.

<יצחק קדמן: יהיה צריך להתחשב בהם כקהל בוחרים.

<יצחק קדמן: פעם התווכחתי עם בן נוער אם יותר חסרי ישע או קשישים, אמרתי לקשישים לפחות פעם בארבע שנים מתחנפים אליהם, פעם בארבע שנים ולא יותר מזה.

<יצחק קדמן: במקום הזה, חבר הכנסת לשעבר אופיר פינס, קיבל קבוצה של בני נוער שהשתתפו אצלנו בכנס בבאר שבע, אנחנו תמיד משתפים אותם גם בעבודת הכנסת, הוא אמר להם דבר מאוד בוטה, הוא אמר את בציניות והוא לא התכוון.

<יצחק קדמן: הוא אמר 'אמרו לי להיפגש אתכם, תאמינו לי אני לא יודע למה אני הסכמתי, מה יצא לי מזה.

<יצחק קדמן: נניח שאתם תשתכנעו שאני חבר כנסת נהדר, מה יצא לי מזה.

<יצחק קדמן: מחר אתם אפילו לא יכולים להצביע עבורי'.

<יצחק קדמן: הוא אמר את זה בציניות, אבל זה נכון.

<יצחק קדמן: עוד מילה אחת, הוזכרה כאן האמנה הבינלאומית בדבר זכויות הילד.

<יצחק קדמן: אחד העקרונות של האמנה הוא שתהליך ההתבגרות הוא תהליך הדרגתי.

<יצחק קדמן: כלומר ההכשרים המתפתחים של הילד, לא במקרה גם בחוק הישראלי יש שורה של גילאים, לא לכל דבר ילד כשיר.

<יצחק קדמן: הקו לא יכול לעבור חד-משמעי רק מגיל 18, כלומר עד גיל 18 אתה לא יכול לעשות כלום.

<יצחק קדמן: אגב, הכנסת הזאת עליה אנחנו מדברים תדון בקרוב בהצעת חוק ממשלתית, אני שמח שהממשלה הגישה אותה, הצעת חוק להסכמה רפואית שיכול קטין לתת לטיפולים רפואיים.

<יצחק קדמן: לא בכל הטיפולים, לא בכל הגילאים.

<יצחק קדמן: אבל בדיוק באותו עיקרון יש דברים שאפשר בהדרגה לתת להם - - -

אורלי לוי אבקסיס: עשינו כאן על זה לא מעט דיונים בוועדה גם יחד עם המועצה לשלום הילד – זה מה שהביא את הטריגר לממשלה להגיש את ההצעה.

<יצחק קדמן: אין סיבה בעולם למנוע מבני 17 את זכות הבחירה.

<יצחק קדמן: אני הייתי מוסיף לכם עוד דבר, גם את זה ניסנו לעשות והצלחנו רק חלקית, היום לבני נוער אסור להצביע גם אם הם חברים בעמותות.

<יצחק קדמן: "חוק העמותות" לא מאפשר את הצבעתם מתחת לגיל 18.

<יצחק קדמן: אנחנו צירפנו להנהלה שלנו בני נוער כעיקרון.

<יצחק קדמן: בהתחלה היה אסור להם להיות חברים בעמותה.

<יצחק קדמן: החוק שונה והיום מותר להם להיות חברים, אבל אסור להם להצביע.

<יצחק קדמן: זה לא הגיוני.

<יצחק קדמן: אני חושב שצריך לתת אמון בבני נוער.

<יצחק קדמן: אמרו כאן 'הם דעתנים'.

<יצחק קדמן: הם יודעים בדיוק, הם יכולים לבחור, הם יכולים לקבל החלטות.

<יצחק קדמן: אז קשה לכם לבלוע שזה יהיה בבת-אחת מגיל 16, בואו נתחיל מגיל 17.

<חגי אליהו: דיברת על החשש מהכוח שלהם.

<חגי אליהו: בסופו של דבר זה כוח חיובי.

<חגי אליהו: אתה יכול - - -

אורלי לוי אבקסיס: הנוער מאוד פעילים בפתח תקווה.

אורלי לוי אבקסיס: כמה מנדטים מזוהים.

<חגי אליהו: 4 מנדטים.

אורלי לוי אבקסיס: 4 מנדטים זה הכוח של הנוער?

<גל יוסף: וההתפלגות הייתה 1,2,1,2,1,1,1 - 4 זה היה הכי הרבה, לא היה חמש?

<חגי אליהו: נכון.

<חגי אליהו: המפלגה לה הצביעו נוער קיבלה הכי גבוה.

<חגי אליהו: המפלגה שרוב הנוער בחרו בה היא המפלגה שקיבלה את מספר המנדטים הגבוה ביותר.

אורלי לוי אבקסיס: סליחה שאני קוטעת אותך לרגע.

אורלי לוי אבקסיס: אפשר לראות שבסופו של דבר אלו שפנו לנוער, כפי שאני מקבלת את המשוב הזה, השקיעו בהם, דיברו אליהם, הם אלה שקיבלו את האמון שלו.

אורלי לוי אבקסיס: כלומר הטענה שהם יהיו מובלים על ידי כוחות בין אם משפחה, חברים ואחרים, הטענה הזאת לא עמדה במציאות.

אורלי לוי אבקסיס: הנוער הלך למי שטוב בעבורו ולא מי שטוב להורים שלו.

אורלי לוי אבקסיס: זה מה שמראה על עצמאות מחשבתית.

אורלי לוי אבקסיס: הדרה רוזנבלום מנהלת יחידת מועצות תלמידים ונוער.

<הדרה רוזנבלום: אני הולכת לומר משהו שהוא לאו דווקא הדעה הגדולה של משרד החינוך, אבל כאחת שכבר 21 שנה מובילה את המועצות בארץ.

<הדרה רוזנבלום: אנחנו עשינו סקר לפני כשש שנים.

<הדרה רוזנבלום: עשינו בדיקה ולפחות 95% מבני הנוער הולכים בפעם הראשונה להצביע, זאת אומרת שהם לא הולכים בטוח פעם שנייה.

<הדרה רוזנבלום: אנחנו מדברים על פעם ראשונה.

<הדרה רוזנבלום: כלומר, יש לנו את המחזור הראשון פעם בחמש שנים.

<הדרה רוזנבלום: זה יוצר המון היענות והם חווים את הפעם הראשונה.

<הדרה רוזנבלום: ממש בדקנו את זה.

<הדרה רוזנבלום: אני אבקש לתת דוגמה, הם אמרו שהם יהיו מעורבים ויובלו.

<הדרה רוזנבלום: למשל בבאר שבע.

<הדרה רוזנבלום: בבאר אמרו 'אנחנו רוצים שהנוער יצביע' והנוער רצה להיות מעורב.

<הדרה רוזנבלום: הם לא אמרו תצביעו לרוביק או לאחר.

<הדרה רוזנבלום: הם הלכו ושמו בכל תיבת דואר ובכל מקום שהיה אפשר לפרסם 'לכו להצביע'.

<הדרה רוזנבלום: שום מילה יותר.

<הדרה רוזנבלום: היה ברור שכשהם אמרו להם 'לכו להצביע', 96% מבני הנוער הצביעו.

אורלי לוי אבקסיס: בבאר שבע יודעים לעבוד.

<הדרה רוזנבלום: מעבר לכך שהמועצה מאוד טובה הוא היה מאוד פעיל.

<הדרה רוזנבלום: אגב גם הוא בוגר שלנו מהעבר.

<הדרה רוזנבלום: אני מבקשת לומר שזה לא שאומרים להם לכו לימין או לשמאל או לאמצע.

<הדרה רוזנבלום: אמרו להם 'תלכו'.

<הדרה רוזנבלום: את חווית ההליכה הם חוו והם הגיעו והתוצאות היו בעד עצמן.

<הדרה רוזנבלום: בדקנו ב- 17 ערים השנה, מי שנתן ב- 22 באוקטובר את המשקל היו בני הנוער.

<הדרה רוזנבלום: בשלוש ערים שהיה סיבוב שני התחננו שהנוער יגיע.

<הדרה רוזנבלום: כלומר, יש כאן משהו.

<הדרה רוזנבלום: זה לא שעושים להם הפעלות.

<הדרה רוזנבלום: בפעילות הקודמת, בחירות הקודמות הגיעו שלושה בוחרים לנוער באשקלון, אז היה חוף ניצנים בפעולה והציעו להם כל מיני פעילויות.

<הדרה רוזנבלום: הם אמרו 'אנחנו לא רוצים חוף ניצנים, אנחנו רוצים להיות שותפים בוועדות של העירייה'.

<הדרה רוזנבלום: כאן הם הרימו גבה.

<הדרה רוזנבלום: יש לי ממש תיעוד של הדברים האלה, מפני שהם אמרו 'אל תקנו אותנו באירוע.

<הדרה רוזנבלום: אנחנו רוצים, עשייה תהליכית מתמשכת'.

אורלי לוי אבקסיס: זה גם מה שמבטיח שהנוער לא יהיה משועמם ושישב על הברזלים אלא שיהיה פעילות יומיומית בשעות הפנאי.

אורלי לוי אבקסיס: באמת זה יביא לכך שהנוער יהיה חיובי יותר, יהיה לו מה לעשות בשעות האלה.

אורלי לוי אבקסיס: יהיו לו מפגשים חברתיים שלא מלווים באלכוהול, אלא יהיו אלה מקומות חיוביים.

<הדרה רוזנבלום: אלה שאומרים שהנוער יהיה מובל, הם אלה שחושבים שלנוער אין דעה.

<הדרה רוזנבלום: זה די פוגע.

<הדרה רוזנבלום: התרע מזלי ואני נמצאת עם חבר'ה ממש איכותיים.

<הדרה רוזנבלום: אני אומרת ברצינות, יש להם דעה, זה לא פשוט.

<הדרה רוזנבלום: אני באה כעת מכנס בינלאומי באירופה שעסק בחינוך לדמוקרטיה.

<הדרה רוזנבלום: קודם כל, בהרבה מאוד מדינות יש היום שר נוער.

<הדרה רוזנבלום: במדינות שאין בהן שר נוער, כל שר ולא משנה מאיזה נושא, צריך לפחות 20% להשקיע או לספר מה הוא עושה עם נוער, אפילו אם זה שר כלכלה, חקלאות או לתשתיות או אחר.

<הדרה רוזנבלום: הוא חייב לשמוע.

<הדרה רוזנבלום: יש לו פעם בשנה שבוע ימים שהוא צריך לשמוע מה הנוער מבקש ממנו.

<הדרה רוזנבלום: אם אין שר נוער אז שישמעו.

<הדרה רוזנבלום: זה קהל מאוד נכבד.

<הדרה רוזנבלום: באירופה יש חשיבה להוריד את הגיל לגיל 16.

<הדרה רוזנבלום: למה, יש כל כך מעט צעירים.

<הדרה רוזנבלום: אחוז הילודה שם הוא 0.8 ולכן הם פוחדים שלא יהיה להם מי שיצביע.

<הדרה רוזנבלום: מאחר והנוער מצביע בפעם הראשונה, גם הם עלו על זה, הם אפילו חושבים להוריד את הגיל.

<הדרה רוזנבלום: שוב, יש כאן בעיות עם הקיצוניים וכל העניינים האלה.

<הדרה רוזנבלום: צריך לקחת את זה חשבון, הם לא טמבלים שילכו אחרי מי שיבטיח להם אירוע בחוף כזה או אחר.

אורלי לוי אבקסיס: בהחלט.

<עדי רובין: אני אבקש להוסיף משהו.

<עדי רובין: בדיון הבא נדבר על העסקת נוער.

<עדי רובין: אני חושבת שלעבוד לכל דבר ועניין בתור עובדת חברת מזון טרי – זו אחריות.

<עדי רובין: היא צריכה להגיע בזמן למקומות והיא צריכה לעשות את מה שמוטל עליה.

<עדי רובין: עצם זה שאת נותנת כזאת אחריות לילד בגיל 15, את נותנת לו אחריות להצביע בגיל 17 לרשויות המקומיות.

<עדי רובין: אני חושבת שמתמודדים שרצים ברגע שהם יבינו כמה כוח יש לנוער וכמה הם מדברים על קהל הבוחרים העתידי שלהם, לא במערכת הבחירות הזאת, אלא במערכת הבחירות שלאחריה, הם בונים קהל לטווח שנים רבות.

<עדי רובין: הם צריכים לראות את הפוטנציאל ולזרום.

<עדי רובין: נכון שיש דברים כמו מנדטים שהם פוחדים, אבל כשהמפה תשתנה זה לא יקרה.

<עדי רובין: האחריות, המעורבות של הנוער – אלו הדברים שצריך להתעסק בהם ולהתמקד בהם.

אורלי לוי אבקסיס: ואז, כשיראו בכם פוטנציאל לא יהיה לנו קשה להילחם על תקציבים בשביל הנוער.

<חגי אליהו: במוניציפאלי קל יותר להשפיע, כי בסופו של דבר החיכוך עם בני הנוער הוא קרוב יותר.

<חגי אליהו: זה אבסורד שבמוניציפאלי יש אפשרות שהם יכולים להשפיע, יש שם תקשורת ויש אינטרנט והם נחשפים.

<חגי אליהו: יש להם את המידע, את כל המידע הם מקבלים כדי לקבל החלטה למי להצביע.

אורלי לוי אבקסיס: הם גם נפגשים ביום-יום עם המועמדים.

אורלי לוי אבקסיס: זה לא נעים לו כי הוא רואה אותו באירוע משפחתי, זה לא נעים לו כי הוא קשור לזה.

אורלי לוי אבקסיס: דווקא בבחירות לכנסת העניין האישי טיפה מתנתק והוא יותר ענייני, כך אני רוצה להאמין.

<אבישי אברהם: שלום לכולם.

<אבישי אברהם: אני יושב ראש נוער וקהילה במועצת הנוער הארצית.

<אבישי אברהם: אני אבקש להוסיף משפט שהדרה אומרת לנו בכל שנה במועצות.

<אבישי אברהם: 'אתם לא לומדים אזרחות, אתם עושים אזרחות'.

<אבישי אברהם: זה משהו שהיא הטמיעה בנו בני הנוער במועצה הארצית.

<אבישי אברהם: אנחנו לא רוצים שזה יהיה רק לכל מי שנמצא במועצה, אלא להפוך את זה לכלל בני הנוער.

<אבישי אברהם: אנחנו נצליח לעשות את זה רק כתהליך שיתחיל בשיעורי אזרחות בבתי הספר, במדיה החברתית ובתקשורת ויסתיים בחקיקה בכנסת.

<אבישי אברהם: במדינה קטנה כמו שלנו אין סיכוי שבן נוער לא ידע ולא יהיה מעורב בנושאים חברתיים, כמו למשל בעניין הבחירה לנשיאות.

<אבישי אברהם: יש עניין ויש דיבור ושיח בכל בתי הספר - - -

אורלי לוי אבקסיס: בכל מקרה זה נכנס לבתי הספר.

אורלי לוי אבקסיס: אנחנו לפחות נדאג שזה יכנס בצורה מסודרת.

אורלי לוי אבקסיס: נשים את המסננים.

<גל יוסף: ושהשיעורים יהיו אקטואליים, שיהיו מעניינים ומשהו רלוונטי.

<אבישי אברהם: אנחנו אומרים שיש רצון ובקשה ממנהלי בתי הספר כן להכניס - - -

אורלי לוי אבקסיס: אתם רוצים משמעות?

אורלי לוי אבקסיס: תגיד כמה מילים.

<דביר: תלמיד.

<דביר: אני חושב שכמו שאנחנו יכולים להעביר אפילו סדנאות לילדים שקטנים מאיתנו, לדעתי אני חושב שאנחנו יכולים להביע את הדעה גם לאנשים שמבוגרים מאיתנו.

<דביר: אנחנו יכולים גם לבחור וגם להיבחר.

אורלי לוי אבקסיס: אתה עכשיו בגיל 14.

אורלי לוי אבקסיס: תבינו מה יקרה בגיל 17.

אורלי לוי אבקסיס: בבקשה.

<יהונתן: דוקטור קדמן אמר קודם שהוא כועס שאנחנו לא מביעים דעה.

<יהונתן: יכול להיות שאנחנו לא מביעים דעה בגלל שאין לנו את היכולת.

<יהונתן: למשל אצלנו בפתח תקווה כשנתנו לנוער את היכולת להצביע, מיד - - -

אורלי לוי אבקסיס: כולם כאן מפתח תקווה?

<גל יוסף: זה מה שאמרנו בהתחלה.

<גל יוסף: היושבת ראש הארצית גם היא מפתח תקווה.

אורלי לוי אבקסיס: כן, אבל היא לא נבחרה רק מפתח תקווה.

אורלי לוי אבקסיס: היא נבחרה ברמה הארצית.

<יהונתן: מיד אחרי שנתנו לבני הנוער להצביע, מאז כל הנבחרים השתדלו להגיע אלינו למפגשי חברים וכל השאר.

<יהונתן: הם ישבו איתנו ובדקו מה אנחנו צריכים בעיר.

<יהונתן: למשל היה לנו מפגש בסניף בני עקיבא, הם שאלו אותנו מה מפריע לנו.

<יהונתן: אמרנו להם שישאירו את המגרש פתוח עד עשר בלילה כי רוצים לשחק עד יותר מאוחר.

<יהונתן: זה באמת קרה.

אורלי לוי אבקסיס: זה כוח לשנות.

<הדרה רוזנבלום: זה מאוד משמעותי.

<יהונתן: אם אנחנו רוצים לעשות שינוי משמעותי יותר גדול, אפילו בחוקים ובשאר, יתכן שזכות ההצבעה לנוער תיתן לנו את היכולת לדבר עם אנשים ברמה הארצית מאשר ראשי רשויות, אולי לדבר עם שרים וחברי כנסת.

<עדי רובין: אני מבקש להוסיף שכולם מרגישים מה שקורה היום לנוער.

<עדי רובין: למשל דוגמה לא חיובית, מה שקרה לנאור אטיאס בפתח תקווה השפיע על כל החברה.

<עדי רובין: כל החברה דיברה על זה, התקשורת עסקה בזה.

<עדי רובין: כלומר, הנוער משפיע על החברה והחברה מושפעת מהנוער.

<עדי רובין: אם יש לנו את המצב ואת המעגל הזה, הנוער צריך להיכנס לעוד זירת השפעה.

<אפיק: גם אני לומד בכיתה ח'.

<אפיק: מהתגובות שקראתי וגם בגלל מה שכתבו בעמוד הפייסבוק על הוועדה.

<אפיק: רוב המבוגרים בארץ לא מתייחסים ולוקחים את הנוער ברצינות.

<אפיק: הם חושבים שכל מה שאנחנו יודעים זה לעשות שטויות, להשטות ולהתבטל.

אורלי לוי אבקסיס: לצערי הרבה מהדברים האלה הם הדברים שמגיעים לתקשורת, לחדשות.

<גל יוסף: הדברים השליליים.

<גל יוסף: מתי ראיתם בחדשות כתבה על נוער מתנדב.

<גל יוסף: זה לא קורה.

<גל יוסף: יש התנדבות בקרב בני הנוער כל הזמן והרבה יותר מכל המקרים השליליים, אבל זה מה שמקבל את הבמה כי זה מה שמעניין את הכתבים.

אורלי לוי אבקסיס: אנחנו נשתדל לשנות את זה טיפה.

אורלי לוי אבקסיס: לא תמיד אנחנו מצליחים, אבל מנסים לעשות רעש.

<עדן: למה רק בגיל 17?

<עדן: למה לא 16 או 15?

<עדן: למה לא גיל תיכון בכלל?

אורלי לוי אבקסיס: לפי הדיבורים כאן אפשר גם גיל 14.

אורלי לוי אבקסיס: אתה באמת חושב שבגיל 17?

אורלי לוי אבקסיס: בן כמה אתה?

<עדן: כמעט בן 17.

אורלי לוי אבקסיס: אתה חושב שאתה לא מספיק כשיר להצביע?

<עדן: אני חושב שאני כשיר לגמרי.

<גל יוסף: הוא רוצה להוריד את הגיל עוד יותר.

אורלי לוי אבקסיס: חשבתי שהוא להגביה את זה.

<יצחק קדמן: על סולם עולים שלב שלב, לא קופצים שני שלבים.

<יצחק קדמן: כל מהפכה צריכה להתחיל עם משהו שאפשר איך שהוא לבלוע אותו.

<יצחק קדמן: להמשיך אחר כך בתיקונים הרבה יותר קל.

<פזית אלול: "אם אשכחך" הוא ארגון שיזם עם חגי אליהו מנהל אגף הנוער בפתח תקווה את העלאת הקבוצה לירושלים לקיום הדיון היום בוועדה.

<פזית אלול: באותה הזדמנות אני מבקשת להודות לרחל מנהלת הועדה וכמובן להודות לך שהסכמת לקיים דיון בנושא.

<פזית אלול: בשיתוף פעולה אנחנו בחרו את הנושאים יחד עם המועצה והצגנו אותם.

<פזית אלול: אבקש לומר כמה דברים, הארגון שלנו הוא בעצם ארגון שפועל להעלאת קבוצות מכל רחבי הארץ ומכל קשת החברה הישראלית לירושלים.

<פזית אלול: לחבר אותם לירושלים.

<פזית אלול: בין היתר חרטנו על דגלנו את הנושא של המנהיגות הצעירה ודור ההמשך.

<פזית אלול: גם לי יש ילדים בגילאים שלהם ואני רואה שהם לא מחברים אותם לשיח היומיומי, לשיח המדיני, לשיח הפוליטי שהם שומעים השכם וערב.

<פזית אלול: מהמקום הזה אנחנו חושבים שחשוב מאוד לשלב את הנוער לנושאים היומיומיים.

<פזית אלול: כלומר, כשלוקחים אותם לסיור בירושלים צריך לחבר אותם לשיח שמתייחס ליהודה ושומרון, מתייחס לגדה המזרחית.

<פזית אלול: שידעו גיאוגרפית איפה זה ממוקם.

<פזית אלול: בנוסף לכך ליישם גם את התהליך בהשתתפות בדיונים - - -

אורלי לוי אבקסיס: תעשו לי טובה ואל תשכחו את הנושאים החברתיים.

אורלי לוי אבקסיס: תחברו אותם כי הם מתנדבים, הם נוסעים והם רואים.

אורלי לוי אבקסיס: היום זה גם חלק מהנקודות לבגרות.

<פזית אלול: אני מסכימה איתך ומהמקום הזה חשוב לשלב אותם בהליכים בבחירה, בדיונים שמתקיימים בכנסת ובגופים ציבוריים.

<פזית אלול: אנחנו חרטנו על דגלנו את הנושא הזה ואני חושבת שהוא חשוב מאוד.

<פזית אלול: משרד החינוך נותן את הדעת לזה, יש את פרויקט נעלה, אבל עדיין זה לא מספיק.

<פזית אלול: צריך לשלב את התיאורטי עם המעשי.

<פזית אלול: כך בעצם הם מתחברים - - -

אורלי לוי אבקסיס: יש מישהו שיכול להמציא משהו שלא יתבלבל לנו עם משהו אחר?

<פזית אלול: אבל הוא מתייחס לכיתות ה' ולכיתות הצעירות יותר, לעומת זאת בעצם לכיתות שנבחנות כעת לבגרויות, למשל השנה בבתי ספר כיתה י' לומדים את כל נושא מבשרי הציונות ואת הקמת הציונות והרצל.

<פזית אלול: הבן שלי לומד את זה וגם החברים שלו כאן לומדים את זה ולא לקחו אותם לא להר הרצל ולא לכנסת.

<פזית אלול: חשוב מאוד לחבר את השיח היומיומי, ההווה-עכשיו ללימודים התיאורטיים.

<פזית אלול: תודה רבה.

<טליה: רציתי לשים דגש קטן למה פתחנו את כל זה בכלל.

<טליה: אנחנו רוצים יחס.

<טליה: אני אומרת את זה רק כדי לשים דגש.

אורלי לוי אבקסיס: הנה, ביקשתם ושני נושאים קיבלתם ביום אחד.

אורלי לוי אבקסיס: היום הועדה מתכנסת רק בשבילכם.

אורלי לוי אבקסיס: זה מראה שכשאתם מבקשים ואתם דורשים יש מי ששומע.

אורלי לוי אבקסיס: לא תמיד.

אורלי לוי אבקסיס: <קריאה:> שזה יגיע גם ליישום.

אורלי לוי אבקסיס: חכה, יש סיכום לדיון.

<טליה: אני מבקשת רק לשים לזה דגש.

<טליה: אנחנו כן רוצים שהגיל ירד ל-17, אנחנו רוצים את היחס, אנחנו רוצים שישימו לב גם אלינו, גם אנחנו כאן, אנחנו רוצים שתדברו אלינו, שתעשו בשבילנו ואם זה מה שצריך לעשות בשביל זה אז כן.

<איריס: אני מבית ספר אנקורי.

<איריס: אצלנו בבית הספר מקדמים מאוד את כל העניין של הפסיכומטרי ושל התואר הראשון.

<איריס: ממש מקדמים אותנו לחיים.

<איריס: אני התחלתי תואר ראשון השנה בכיתה יא'.

<איריס: הם ממש מכינים אותנו לחיים.

<איריס: אנחנו לומדים אזרחות רק בכיתה יב' ורק לבגרות.

<איריס: יש לנו שיעור שמלמד אותנו סתם על החיים ומה קורה במדינה.

אורלי לוי אבקסיס: איך קוראים לזה?

<איריס: אין לנו כל כך שמות לשיעורים.

<איריס: אצלנו רושמים רק את השמות של המורים.

<איריס: מכינים אותנו לחיים בבית הספר מבחינת תואר הראשון.

<איריס: אני עושה פסיכומטרי לתעודה וממש מקדימים אותנו.

<איריס: אני עוד מעט בת 17.

אורלי לוי אבקסיס: הם יכולים לבחור להם את מסלול התואר שהם מעוניינים.

אורלי לוי אבקסיס: אגב, הבחירה הזאת תלך איתך המון שנים.

אורלי לוי אבקסיס: אם בגיל 17 את יכולה להחליט לאן רוצה ללכת, תאמינו לי שאני אחרי הצבא עדיין התלבטתי ועד היום אני לא בטוחה שבחרתי נכון.

אורלי לוי אבקסיס: בשורה התחתונה זה רק מחזק את הנושא שהעלתם כאן.

אורלי לוי אבקסיס: אם אני יכול לקבוע את עתידי, לקבוע כבר היום את הכיוון המקצועי שאני רוצה ללכת, מבחינת הלימודים האקדמיים, סביר להניח שאני יכול גם לדעת מה טוב לנו.

<איריס: אני יודעת פחות או יותר.

<איריס: אני לא יודעת מה אעשה בחיים שלי, אבל אם אני נכנסת למה שיהיה אחרי התיכון, מן הסתם יש לי את הדעות הפוליטיות שלי לגבי עתיד המדינה.

משה מזרחי: אני רוצה לומר לכם שבעיניי המפגש הזה זה מקסים.

משה מזרחי: זה מדהים.

אורלי לוי אבקסיס: דע לך שזה לא המפגש היחידי.

אורלי לוי אבקסיס: בפעם שעברה הם ניהלו את הדיון, הם בחרו את הנושא וניהולו את הישיבה.

אורלי לוי אבקסיס: הם עשו את זה בצורה נהדרת.

משה מזרחי: אני חבר חדש בוועדה הזאת.

משה מזרחי: בעיניי יש בזה הרבה קסם וחן.

משה מזרחי: זה פנטסטי שאתם מגלים כזאת מעורבות.

משה מזרחי: אני אומר לכם, אנחנו המבוגרים, אנחנו יודעים מה הכי טוב בשביל הילדים שלנו, במרכאות.

משה מזרחי: אנחנו רוצים תמיד להבטיח להם את העתיד וכדומה אני לא בטוח שאנחנו עושים את זה נכון, כי אנחנו בכלל לא בראש שלכם, לטעמי.

משה מזרחי: אתם כוח אדיר ומבלי להיכנס לעניין כן גיל 17 או לא גיל 17 אני אומר לכם שאתם כוח עצום.

משה מזרחי: אגב, אני הופעתי בבתי ספר, לא אהבתי את זה, אבל הלכתי, הגענו לכיתות יא' ו-יב'.

משה מזרחי: עשו פאנלים.

משה מזרחי: לא נרחיב על זה את הדיבור כי אני לא בטוח שזה נבון ונכון.

משה מזרחי: לדעתי האפקט לא כל כך בריא, ממה שאני חוויתי בבתי הספר.

משה מזרחי: אתם מפתח תקווה, אם המושבות, מכם יוצאת הבשורה.

משה מזרחי: אתם כוח אדיר ואת יושבת הראש הארצית, תובילו דגל, תאגדו כוחות ותציבו את הנושא הזה על המפה.

משה מזרחי: אני מבטיח לכם שלא רק אני ואורלי נשתכנע שכדאי להוריד.

אורלי לוי אבקסיס: חכו, רציתם שיעור משמעותי.

אורלי לוי אבקסיס: התייעצנו כעת עם היועצת המשפטית, זה נורא נורא פשוט, אנחנו משווים את החוק לבחירות לכנסת לאותה שורה של הבחירות המקומיות.

משה מזרחי: מבחינת החקיקה זה בפשטות.

משה מזרחי: זה לא יעבור כאן.

משה מזרחי: לפני שזה מגיע צריך לתת, אני יודע מה שאני אומר.

משה מזרחי: תאגדו כוחות שזה לא יבוא רק מפתח תקווה.

משה מזרחי: הקריאה הזאת צריכה להגיע לכנסת.

משה מזרחי: תוציאו מנשר - - -

<גל יוסף: לפני חודשים עשינו שדולת נוער, הגיעו בני נוער מכל הארץ ולא רק מפתח תקווה - - -

משה מזרחי: והסוגיה הזאת?

אורלי לוי אבקסיס: בואו נערוך הצבעה עם כל הנוכחים.

אורלי לוי אבקסיס: מי בעד תיקון החוק?

אורלי לוי אבקסיס: פה אחד.

אורלי לוי אבקסיס: אנחנו נכריז שזה היה שיעור מאוד אפקטיבי ואנחנו נגיש את התיקון.

אורלי לוי אבקסיס: אנחנו מקווים שיהיה לזה איזה אפקט אפילו דיון ציבורי, לעלות את זה לבמה המרכזית כדי שיתחילו לדון בעד או נגד.

אורלי לוי אבקסיס: יכול להיות שגם נשת

אורלי לוי אבקסיס: כנע שזה לא נכון.

אורלי לוי אבקסיס: הכול יכול להיות.

אורלי לוי אבקסיס: עצם הדיון והפתיחה של הנושא לדעות נוספות והשמתו על סדר היום, יתכן שיצא מזה בשורה.

אורלי לוי אבקסיס: ביקשתי מהיועצת המשפטית להכין את התיקון.

אורלי לוי אבקסיס: אנחנו ננסה להחתים את חברי הוועדה.

אורלי לוי אבקסיס: משה אתה מביע את דעתך כבר?

אורלי לוי אבקסיס: זה יצא כהצעת חוק של הועדה לזכויות הילד.

משה מזרחי: דעו לכם שהתנגדתי לזה בתוקף לפני שנכנסתי לכאן.

אורלי לוי אבקסיס: תראו כמה כוח יש לכם.

אורלי לוי אבקסיס: תודה רבה.

אורלי לוי אבקסיס: אנחנו נכין את הצעת החוק וגם נעביר אותה כדי שתפרסמו אותה באתר שלכם.

אורלי לוי אבקסיס: זה משהו שאתם יוזמים וזה משהו שיש לכם עליו את זכויות היוצרים.

<רחל סעדה: יש לי שאלה לנוער.

<רחל סעדה: אתם ביקשתם במה.

<רחל סעדה: אני דיברתי אתכם על האפשרות לעשות, אני חשבתי לפתוח דף פייסובק לוועדה.

<רחל סעדה: זה רעיון שלי, אבל אולי יש לכם רעיונות איך להרחיב את השיח עם מקבלי ההחלטות.

<רחל סעדה: אני אשמח לקבל הצעות.

<שחר: אני תלמיד חטיבת אלומים ע"ש פיינברג, פתח תקווה.

<שחר: מזכ"ל מועצת התלמידים והנוער העירונית.

<שחר: אני חושבת שצריך לפתוח סוג של פורום עם מקבלי ההחלטות ועם כל בני הנוער בארץ.

<שחר: פורום שבו יעלו את כל הרעיונות שלהם לשיפור וגם דברים שרוצים וכדומה.

<רחל סעדה: אנחנו נשמח לקבל רעיונות.

<שחר: יש לי גם רעיון איך אפשר לפתח את השיח בין בני הנוער לוועדה.

<שחר: לפי דעתי אפשר לעשות שיעור מכוון, אינטראקטיבי שמצולם בשידור חי ומועבר למחשבים.

אורלי לוי אבקסיס: נמצאת כאן נציגת משרד החינוך.

<רחל סעדה: זה באמת משהו שניתן לעשות.

<שחר: שבכל כיתה יהיה מיקרופון ושהיא תוכל לשאול שאלות.

משה מזרחי: מאוד מומלץ.

משה מזרחי: תבחרו בקפידה.

אורלי לוי אבקסיס: תבחרו נכון.

אורלי לוי אבקסיס: תודה רבה.

אורלי לוי אבקסיס: אנחנו מסכמים וסוגרים את הדיון הראשון ומיד פותחים את השני.